en en en en en id en en fr ms ca id en en en id en en fr ms ca ms ms id ms ms id id id id ms id id id id id id id id id id id id ms id ms id id en de en en nl en en en id ms en id pt ms it id it en ms id en it en id en en en en fa en en en en en en es en en ms en fr en en en en en id en en
01. Analisa Perkembangan Novel Sejarah Islam di Malaysia – Saifulislam.Com
Tuesday , September 6 2022
Di awal semester 1 sekitar bulan Oktober, saya sudah maklum bahawa Jabatan Pengajian Arab dan Tamadun Islam (JPATI) di Fakulti Pengajian Islam UKM mempunyai geran untuk melakukan kajian ke atas perkembangan novel sejarah Islam semasa.
Biar pun ia menarik, saya berusaha untuk tidak terlibat, kerana fikiran saya langsung pergi kepada andaian bahawa jika saya terbabit, nescaya saya akan terheret ke konflik mengkritik rakan penulis, editor dan syarikat penerbitan yang kebanyakannya amat dekat dengan diri saya.
Namun, saya dikehendaki mengambil dua subjek pre requisite dan disyaratkan lulus tanpa kiraan markah. Salah satunya adalah Fiqh al-Sirah. Saya tidak perlu hadir ke kelas. Hanya menyelesaikan tugasan yang ditentukan menurut budi bicara pensyarah. Ketentuan Allah datang dengan 1001 hikmah, pensyarah meminta saya agar terbabit di dalam projek penyelidikan novel sejarah Islam berkenaan, dan saya dikehendaki mengkaji novel Perang-perang Yang Benar, karya Abdul Latip Talib, atau lebih mesra dikenali sebagai Pak Latip.
Selepas mengadakan perbincangan, pensyarah bersetuju dengan permintaan saya agar buku Perang-perang yang Benar itu ditukar kepada novel HIJRAH oleh penulis yang sama. Saya kira, buku HIJRAH mungkin baik menjadi permulaan, kerana ia menyentuh hampir keseluruhan fondisi subjek Sirah Nabawiyyah itu sendiri, dan saya rasa, buku itu mudah sedikit untuk diteliti, berbanding buku pertama yang terus menjurus kepada dimensi al-Maghazi (peperangan).
Pembentangan, asalnya dijadualkan pada semester lepas (Disember 2012). Namun disebabkan oleh musafir saya ke Ireland, pembentangan ditunda ke bulan Februari 2013.  Pada bulan Januari 2013, saya bermusafir selama hampir sebulan, dan tidak dapat menyertai tim penyelidikan untuk bertemu dengan Pak Latip di kediaman beliau di Negeri Sembilan. Saya hanya menyampaikan salam dan mengkaji novel HIJRAH semasa di Turki.
Pensyarah menetapkan pembentangan berlangsung pada 22 Februari 2013. Ia dibuka kepada seluruh warga FPI dan orang awam, namun dengan kapasiti yang terhad kerana pembentangan berlangsung di bilik mesyuarat Jabatan Usuluddin dan Falsafah yang hanya boleh menampung hadirin sekitar 40 orang.
Pak Latip turut dijemput hadir bersama oleh pensyarah, namun beliau tidak berkesempatan hadir kerana saya difahamkan beliau berada di luar negara pada tarikh berkenaan.
Berikut adalah catatan pertama saya, usai pembentangan, yang saya kongsikan di halaman Facebook bertarikh 22 Februari 2013:
Perbincangan pagi tadi amat baik, hasil input para hadirin daripada pelbagai latar belakang. Ia menampung banyak kelompongan yang saya bawa dek ketiadaan maklumat mengenainya. Saya juga lega kerana pembentangan pagi tadi dapat memberikan kredit yang tinggi kepada Tuan Abdul Latip Talib atas niat murni dan usaha gigihnya.
Namun, disebabkan oleh pencerekaan beliau di dalam novel HIJRAH ini membabitkan Rasulullah SAW, kita terpaksa akur bahawa pengembangan watak dan peristiwa melalui dialog-dialog yang direka termasuk monolog (unspoken soliloquy) dan kemudian menisbahkannya kepada Rasulullah SAW, adalah salah dari segi hukum agama dan wajib dibetulkan. Inilah titik bahaya paling besar karya Pak Latip ini.
Dari sisi penerbit pula, menamakan karya ini sebagai novel sejarah Islam menjadikan novel-novel ini sebagai masalah kepada keilmuan Islam dan tidak dapat dineutralkan oleh tujuan dakwah, galakan membaca kepada masyarakat kerana ia tidak membantu pembaca membuat kesediaan mental bahawa apa yang dibaca adalah novel. Sepatutnya ia digelar novel fiksyen sejarah Islam. Perkataan fiksyen itu perit, tetapi dengan perkataan itulah karya Pak Latip dapat ditimbang positif dan tidak sebaliknya.
Mungkin ini berbalik kepada polisi PTS sendiri yang banyak memakai istilah-istilah yang besar, hingga menjadi fitnah kepada usaha murninya.
Misalnya Teknik Surah Yusuf bagi Penulisan, mungkin lebih sejahtera jika dinamakan Teknik Penulisan PTS berinspirasikan Surah Yusuf.
Motivasi Tim Hadith Psikologi juga boleh memilih istilah yang lebih ringan berbanding istilah GAYA NABI.
Apabila guna istilah berat, tanggungjawab jadi berat, dan kritikan juga jadi berat.
Momentum Novel Sejarah Islam ini perlu diteruskan kerana sumbangannya besar. Cuma, perbaikilah kekurangan tadi terutamanya:
Upaya rujuk sang penulis.
Mengawal pencairan kebekuan fakta
Kawalan lebih ketat ke atas penisbahan terhadap Nabi saw.
Menukar istilah novel sejarah Islam kepada novel fiksyen sejarah islam atau apa-apa yang menjelaskan bahawa buku berkenaan bukan Buku Sirah.
“Barangsiapa yang mendustakan aku dengan sengaja maka tersedialah baginya tempat di Neraka!”
Untuk mengekang novel sejarah, tidak mungkin. Apa yang boleh dibuat ialah membanyakkan wacana sebegini, dan mendidik masyarakat agar sensitif dengan keabsahan maklumat lalu pembaca itu sendirilah yang menjadi kuasa pendesak yang akan mendesak penulis serta penerbit untuk amanah dalam pengkaryaan.
Tidak boleh digunakan alasan, “buat je. Nanti betulkan” kerana kesalahan sudah terjadi semenjak di permulaan dan setelah puluhan judul dan ratusan ribu naskhah di tangan masyarakat, melaksanakan perintah Allah di dalam Al-Baqarah 160 amat sukar.
Semoga kita sama-sama terpimpin dalam niat memimpin, ameen
HASRIZAL @ 43000 BSP
Previous Jejak Birgivi: Jalan Masih Panjang
Next 02. Kritikan Bukan Tuduhan
Hubungan Alam Melayu – Turki Merentas Sejarah (Artikel 1996)
Meninjau Eropah: Beragama Tanpa Tuhan
Pendidikan Perlu Melahirkan Manusia Mukallaf
Source: http://mereja.com/forum/viewtopic.php?t=92946 Mungkinkah punca masyarakat kita mudah tertipu adalah didorong oleh kurangnya sifat berdikari di dalam …
13/05/2013 at 12:37 AM
Sangat bermanfaat. Terima kasih
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved